புதியமாதவி கவிதை

புதியமாதவி கவிதை புதியமாதவி, மும்பை சூடான வாடாபாவுக்காக ! ரோட்டோரத்தில் நனைந்து கொண்டிருக்கிறாய், ! அருகில் வந்து குடைப்பிடிக்கலாம்தான். ! ஆனால் குடை இருப்பதோ உன்னிடத்தில் ! சாலைவிதிகளை மறந்து ! ஓடிவந்து ! உன்னுடன் கலந்து ! ஒன்றாக நனையலாம்தான். ! ஆடைகள் நனைந்துவிடுமே.. ! அச்சத்திலேயே ! குளிர்காய்கிறது என் நெருப்பு. ! ** ! உன்னோடு உன் குடையில் ! உன்னோடு ஒரே மழையில் ! ஒன்றாக நனையும் ! ஒற்றை நிமிடத்திற்காய் ! குடை மறைத்து வருகிறது ! என் காற்று. ! குடைவாங்கித்தந்துவிட்டு ! குடைப்பிடித்தே நடக்கிறது ! உன் கால்கள். ! குடைக்கிழித்து தடம்மாறிப் ! புயலாகப் புறப்படுமோ ..என் காற்று!. ! நடுக்கத்திலேயே கழிகிறது ! இருட்டைக்கிழிக்கும் மின்னலுடன் மழை. ! ** ! நனைக்கமறுத்த மழைத்துளிகள் ! வெள்ளப்பெருக்காய் ! வீடுடைத்து ! காடுடைத்து ! யாரைத் தேடுகின்றன? ! எதற்காக அலைகின்றன? ! காலம் தவறிக் கொட்டும்மழையில் ! கல்லறைகள் நனைவதில்லை. ! **>> அன்புடன், ! புதியமாதவி